«Ο πόλεμος που δεν έπρεπε να έχει γίνει»: Στην Αθήνα φωτογραφική έκθεση για την φρίκη του πολέμου | Euronews\nΑπό Foteini Doulgkeri • ανανεώθηκε πριν: 15/05/2022\nφωτό από την έκθεση/Δουλγκέρη - Πνευματικά Δικαιώματα euronews\n«Ο πόλεμος που δεν έπρεπε να έχει γίνει» είναι ο τίτλος της φωτογραφικής έκθεσης του δήμου Αθηναίων και της πρεσβείας της Ουκρανίας που παρουσιάζεται από σήμερα και μέχρι τις 13 Ιουνίου στην καρδιά της Αθήνας, στην λεωφόρο Βασιλίσσης Όλγας. Οι φωτογραφίες που έχουν τοποθετηθεί σε ειδικά stands κατά μήκος του δρόμου, στο κομμάτι όπου μπορούν να περπατήσουν οι πεζοί, έχουν τραβηχτεί από φωτορεπόρτερς πολλών μέσων ενημέρωσης οι οποίοι βρέθηκαν στο μέτωπο. Ανάμεσά τους είναι και ο διακεκριμένος έλληνας, Άρης Μεσσήνης - Chief photographer για το L’Agence France-Presse (AFP) στην Ελλάδα.\nΜήνυμα κατά της ρωσικής εισβολής στην Ουκρανία έστειλε ο κ. Μπακογιάννης, ενώ παράλληλα εξέφρασε και την ελπίδα ότι ο πόλεμος θα τελειώσει και η δημοκρατία και η ειρήνη θα θριαμβεύσουν.\n«Αυτή είναι μία έκθεση η οποία δεν θα έπρεπε να είχε γίνει ποτέ, όπως και αυτός είναι ένας πόλεμος που δεν θα έπρεπε να είχε γίνει ποτέ. Όλοι μαζί, διερμηνεύοντας τα συναισθήματα όλων των Αθηναίων, θέλουμε να στείλουμε ένα ηχηρό μήνυμα. Ένα μήνυμα κατά του πολέμου, κατά αυτής της παράνομης, άδικης και βάρβαρης εισβολής. Ένα μήνυμα για την ειρήνη και τη δημοκρατία. Μην έχετε καμία αμφιβολία, κυρίες και κύριοι, ότι από τις 24 του Φλεβάρη είμαστε όλοι Ουκρανοί. Ο ηρωικός, μαχόμενος λαός της Ουκρανίας αγωνίζεται για την εθνική του ανεξαρτησία, αγωνίζεται για τα εθνικά του δικαιώματα, την εθνική του κυριαρχία. Αγωνίζεται, όμως, και για όλους εμάς. Για τις αρχές και τις αξίες όλων μας. Θα ήθελα να πω ένα πολύ μεγάλο ευχαριστώ στον πρέσβη και στην πρεσβεία της Ουκρανίας για την εξαιρετική συνεργασία που έχουμε αναπτύξει από την πρώτη στιγμή. Δεν αρκούμαστε μόνο σε συμβολικές πρωτοβουλίες, συνεργαζόμαστε πολύ στενά και στην φιλοξενία εκτοπισμένων Ουκρανών εδώ στην Αθήνα, με την ελπίδα βέβαια ότι θα γυρίσουν σύντομα στα σπίτια τους. Με την ελπίδα ότι ο πόλεμος θα τελειώσει και η δημοκρατία και η ειρήνη θα θριαμβεύσουν. Σας ευχαριστώ πάρα πολύ», είπε ο δήμαρχος Αθηναίων ενώ στη συνέχεια, μιλώντας σε τηλεοπτικά συνεργεία τόνισε: «Κάθε φωτογραφία εδώ, στην έκθεση στη Βασιλίσσης Όλγας, είναι μία γροθιά στο στομάχι. Αποτυπώνει την φρίκη και τα εγκλήματα αυτού του πολέμου. Και όλοι μαζί από εδώ, μαζί με την πρεσβεία της Ουκρανίας, μαζί με την κοινότητα των ουκρανών στην Ελλάδα, στέλνουμε ένα ισχυρό μήνυμα ενάντια σε αυτόν τον πόλεμο, ενάντια στην παράνομη και άδικη ρωσική εισβολή. Ένα μήνυμα για την ειρήνη και την δημοκρατία».\nΟ πρέσβης της Ουκρανίας, ευχαρίστησε τον κ. Μπακογιάννη και τον δήμο Αθηναίων για την διοργάνωση αυτής της έκθεσης και τόνισε μεταξύ άλλων: «Αυτές οι φωτογραφίες σε αυτή την έκθεση δείχνουν ξεκάθαρα ότι οι βάρβαρες ρωσικές τακτικές είχαν στόχο όχι μόνο στρατιωτικές δομές αλλά και πολίτες, γυναίκες, παιδιά, ηλικιωμένους, σπίτια, ξενοδοχεία, νηπιαγωγεία, κάθε μορφή ζωής και τις πόλεις της Ουκρανίας. Οι φωτογράφοι έβγαλαν αυτές τις φωτογραφίες για να παρουσιάσουν αποδείξεις για όλα αυτά, των εγκλημάτων πολέμου, των φρικαλεοτήτων που έχουν γίνει στην Ουκρανία από την Ρωσική Ομοσπονδία».


WEEKEND ACTION 20-2-06, ΠΟΔΟΣΦΑΙΡΟ - Α' ΕΘΝΙΚΗ, ΜΠΑΣΚΕΤ - Α1, ΔΙΕΘΝΗ - Mundialito.gr\nΤο αποφασιστικότερο βήμα στο φετινό «μαραθώνιο» της Α' Εθνικής για την κατάκτηση του τίτλου, έκανε χτες ο Ολυμπιακός. Οι «ερυθρόλευκοι» στο κατάμεστο «Γ. Καραϊσκάκης» συνέτριψαν την ΑΕΚ με 3-0 και άνοιξαν την ψαλίδα στους εννέα βαθμούς.\nΚορυφαίος για μια ακόμη αγωνιστική ήταν ο «μάγος» Ριβάλντο, οποίος εκτός των άλλων, σημείωσε και τα δύο τέρματα της αναμέτρησης (64', 90'+), με τον Γιάννη Οκκά να ανοίγει το σκορ με κεφαλιά στο 7ο λεπτό.\nΟι δύο ομάδες είχαν και από ένα δοκάρι, αφού τόσο ο Τουρέ στο 25' όσο και ο Λυμπερόπουλος στο 89' στάθηκαν άτυχοι.\nΤέλος, αξίζει να σημειωθεί ότι οι νταμπλούχοι Ελλάδας τελείωσαν τον αγώνα με δέκα παίκτες λόγω αποβολής του Άκη Στολτίδη στο 78' με απευθείας κόκκινη κάρτα.\nΝίκη - χρυσάφι ο Παναθηναϊκός\nΤην ίδια ώρα στο ΟΑΚΑ ο Παναθηναϊκός υποδεχόταν την Καλλιθέα με μόνο στόχο τη νίκη για να μπορέσει να μειώσει την διαφορά από τους πρωτοπόρους. Για μια ακόμη φορά ο Φάνης Γκέκας βρήκε το δρόμο για τα αντίπαλα δίχτυα (52') λύνοντας το «γόρδιο» δεσμό για την ομάδα του, ενώ το τελικό 2-0 διαμόρφωσε στο 89' ο Δημήτρης Παπαδόπουλος. Πλέον, το «τριφύλλι» βρίσκεται τρεις βαθμούς πίσω από την ΑΕΚ την οποία αντιμετωπίζει την επόμενη αγωνιστική.\nΣτα υπόλοιπα ματς ξεχώρισε η νίκη της Ξάνθης με 1-0 στα Πηγάδια απέναντι στον Ατρόμητο. Το γκολ της αναμέτρησης πέτυχε ο Ντελγάδο στο 67. Παράλληλα, αίσθηση πρόκαλεσε η νίκη της Λάρισας με 2-1 επί του ΠΑΟΚ που έβαλε στο χορό της Ευρώπης την ομάδα του Θεσσαλικού κάμπου. Η ΑΕΛ άνοιξε το σκορ με το Χλωρό στο 62', ενώ ο Καλατζής στο 51' ανέβασε το δείκτη του σκορ σε 2-0. Το μόνο που κατάφερε ο ΠΑΟΚ ήταν να μειώσει σε 2-1 στο 84' με τον Μάρτσιν Μίετσελ.\nΣυνοπτικά τα αποτελέσματα: ΟΦΗ - Αιγάλεω 1-0, Λάρισα - ΠΑΟΚ 2-1, Ιωνικός - Ακράτιτος 3-2, Ξάνθη - Ατρόμητος 1-0, Ολυμπιακός - ΑΕΚ 3-0, Παναθηναϊκός - Καλλιθέα 2-0.\nΜε νίκες συνέχισαν οι πρωτοπόροι της Α1 του πρωταθλήματος. Τόσο ο αιώνιος πρωταθλητής Παναθηναϊκός όσο και ο Ολυμπιακός επέστρεψαν στις νίκες μετά το κάζο της προηγούμενης αγωνιστικής και επικράτησαν εύκολα του Πανελληνίου και του Ηρακλή αντίστοιχα.\nΣτην Κυψέλη οι «πράσινοι» πήραν το ροζ φύλλο αγώνα επικρατώντας με 85-68 του Πανελληνίου. Κορυφαίος για τους φιλοξενούμενους ήταν ο Βασίλης που σημείωσε 20 πόντους, ενώ από τον νεοφώτιστο Πανελλήνιο ο Νταμίρ Μουλαομέροβιτς δεν μπόρεσε να κρατήσει την ομάδα του στο παιχνίδι.\nΣτο ΣΕΦ ο Ολυμπιακός επικράτησε με ιδιαίτερη ευκολία του Ηρακλή με το δείκτη του σκορ να δείχνει 84-60. Ο Σεϊμπούτις έκανε τη διαφορά για τους «ερυθρόλευκους» σημειώνοντας 19 πόντους με τέσσερα τρίποντα. Στην αντίπερα όχθη οι προσπάθειες του Κούβελα και του Κινγκ δεν ήταν αρκετές για τον «γηραιό».\nΤα αποτελέσματα: Ολύμπια Λάρισας - Μακεδονικός 71-56, Πανιώνιος - ΑΕΚ 89-75, Πανελλήνιος - Παναθηναϊκός 68-85, Ολυμπιακός - Ηρακλής 84-60, Απόλλων Πάτρας - Μαρούσι 61-66, Κολοσσός - Λάρισα 92-95.\nΣτη δεύτερη θέση του Καμπινάτο πέρασε η Μίλαν κερδίζοντας με 1-0 την Κάλιαρι στο «Μεάτσα» και εκμεταλλευόμενη παράλληλα την «γκέλα» της Ίντερ που παρέμεινε στο στείρο 0-0 με τη Λιβορνο εκτός έδρας.\nΠαράλληλα, οι Μιλανέζοι μείωσαν τη διαφορά στους δέκα βαθμούς από την πρωτοπόρο Γιουβέντους, καθώς οι «μπιανκονέρι» σκόνταψαν στη Μεσίνα και παραχώρησαν ισοπαλία με 2-2.\nΤέλος, η νίκη της Λάτσιο με 2-1 μέσα στο «Αρτέμιο Φράνκι» επί της Φιορεντίνα ξεχώρισε στην 26η αγωνιστική της Serie A.\nΆλλη μια μαγική βραδιά είχαν την τύχη να περάσουν όσοι βρέθηκαν στο «Καμπ Νου». Η μαγική Μπαρτσελόνα έχοντας τον Ροναλντίνιο σε μεγάλα κέφια διέλυσαν τη Μπέτις με 5-1.\nΑπό την άλλη η δεύτερη Βαλένθια πέρασε και το εμπόδιο της Σοσιεδάδ κερδίζοντάς την με 2-1 εκτός έδρας.\nΗ Ρεάλ Μαδρίτης δείχνει να ξεπερνά την συντριπτική ήττα με 6-1 από την Σαραγόσα. Οι «μερένχες» έδειξαν τη δύναμή τους, αφού κέρδισαν άνετα με 3-0 την Αλαβές στο «Σαντιάγκο Μπερναμπέου».\nΤέλος, με κορυφαίο τον Άγγελο Μπασινά η Μαγιόρκα κατάφερε να φύγει με τους τρεις βαθμούς της νίκης από την έδρα της Μάλαγα.


ΤΟ ΘΕΡΜΟΜΕΤΡΟ: ΠΓΔΜ: Δε βγάλαμε χαρτονόμισμα με το Μέγα Αλέξανδρο\nΠΓΔΜ: Δε βγάλαμε χαρτονόμισμα με το Μέγα Αλέξανδρο\nΗ Κεντρική Τράπεζα της ΠΓΔΜ, διέψευσε πληροφορίες ότι εκτύπωσε χαρτονόμισμα των 200 δηναρίων στο οποίο απεικονίζεται ο Μέγας Αλέξανδρος έφιππος στον Βουκεφάλα.Τις «πληροφορίες» αυτές διακίνησαν κάποιες ιστοσελίδες στην Ελλάδα και αναμεταδόθηκαν από ορισμένα μέσα ενημέρωσης των Σκοπίων.\n«Σχετικά με τις πληροφορίες που μεταδόθηκαν από μέσα μαζικής ενημέρωσης (ΜΜΕ) και αφορούν τις όψεις χαρτονομισμάτων που θα κυκλοφορήσουν στο μέλλον, τονίζουμε ότι κανείς δεν μπορεί να αναφέρεται σε όψεις χαρτονομίσματος δίχως να έχει λάβει τις σχετικές αποφάσεις το Συμβούλιο της Κεντρικής Τράπεζας.\nΠρόκειται πρωτίστως για Απόφαση Έκδοσης Χαρτονομισμάτων Ονομαστικής Αξίας 200 και 2.000 δηναρίων, περαιτέρω για Απόφαση περί των Βασικών Χαρακτηριστικών των Χαρτονομισμάτων Ονομαστικής Αξίας 200 και 2.000 δηναρίων και τέλος, για Απόφαση Θέσεως σε Κυκλοφορία των Χαρτονομισμάτων Ονομαστικής Αξίας 200 και 2.000 δηναρίων.\nΈχοντας υπόψη ότι ουδεμία από τις ανωτέρω αποφάσεις έχει ληφθεί, πρόκειται για εικασίες. Καμία από τις εκδοχές για τις όψεις χαρτονομισμάτων που εμφανίστηκαν στις υποτιθέμενες πληροφορίες ΜΜΕ δεν έχει εγκριθεί εκ μέρους της Κεντρικής Τράπεζας».


Ποια Τράπεζα ετοιμάζει από Δευτέρα και πάλι απολύσεις; | BrainFaq\nThe Economics Top Posts\nΠοια Τράπεζα ετοιμάζει από Δευτέρα και πάλι απολύσεις;\nΗ ανάγκη των τραπεζών για κερδοφορία προκειμένου να πετύχουν τους στόχους που έχουν βάλει όσον αφορά στα κόκκινα δάνεια, τις έχει φέρει -εδώ και αρκετό καιρό- σχέδια για εύρεση νέων λύσεων. Οι λύσεις αυτές, «δραστικού χαρακτήρα», δεν είναι αλλές από τις απολύσεις εργαζομένων.\nΈτσι, η δραστική μείωση του λειτουργικού κόστους σε καταστήματα και προσωπικό περνά ψηλά στη στρατηγική των ελληνικών τραπεζών, στο πλαίσιο της περαιτέρω ενίσχυσης της κερδοφορίας, η οποία αποτελεί ένα από τα όπλα μείωσης των μη εξυπηρετούμενων δανείων. Και φυσικά αυτές οι απολύσεις δεν θα θυμίζουν σε τίποτα τα προγράμματα εθελουσίας εξόδου.\nΠρώτη «σέρνει το χορό» η Eurobank. Σύμφωνα με πληροφορίες του brainfaq.gr, η Eurobank ξεκινά την εβδομάδα που έρχεται με απολύσεις.\nΣυγκεκριμένα, κατά πάσα πιθανότητα η Δευτέρα, 23/10/2017, αναμένεται αναμένεται να είναι η μέρα που θα ανακοινωθεί σε 1000-1500 εργαζομένους, οι οποίοι θα βρεθούν κυριολεκτικά προ εκπλήξεως, η απόλυση τους, πλαισιώνοντας κατά αυτό τον τρόπο το πρόγραμμα περικοπών.\nΑναμένουμε, λοιπόν , νεότερα.\nTagsbrainfaq • eurobank • gr • προγράμματα εθελούσιας εξόδου • περικοπές • τράπεζα • τράπεζες • Έλληνας • Αθήνα • Ελλάδα • Κοινωνία • Πολιτική • απολύσεις • ελληνικός λαός • Reportage\n0 comments on “Ποια Τράπεζα ετοιμάζει από Δευτέρα και πάλι απολύσεις;”\nΠροστεθείτε στους 601 εγγεγραμμένους.\n#LouInTheCity featured Reportage Reportage The Activist The Economics The Life The politics Top Posts Writing Landscape Άρθρα Ελληνικές επιχειρήσεις Καινοτόμες Επιχειρήσεις Κοινωνία Πάρε ιδέες Πολιτισμός Πρόσωπα Συνεντεύξεις Συνεντεύξεις Συνεντεύξεις


Επιλογή Χαλκοσωλήνα Φυσικού Αερίου. - Σελίδα 2\nΕμφάνιση αποτελεσμάτων 11 μέχρι 20 από 55\n20-03-2008, 16:51:00 #11\nαφού είσαι ο μελετητής φτιάχνεις την μελέτη όπως την θέλει ο πελάτης (ιδιοκτήτης ή ο υδραυλικός δεν ξέρω ποιος σε πληρώνει) αφού τον ενημερώσεις για + - χαλκού χάλυβα. Κατόπιν την παραδίδεις πληρώνεσαι και ας κάνει ότι θέλει μετά. Αν βάλει υλικά που δεν τηρούν προδιαγραφές αυτός θα φταίει. Δηλαδή πόσο δύσκολο είναι να πάει εκεί που ψωνίζει και να πει θέλω αυτά με αυτές τις προδιαγραφές (προδιαγραφές του δίνεις εσύ στην μελέτη) και να πάρει τα σωστά πράγματα.\nΓιατί κάθεσαι και σκας για κάτι στο οποίο δεν είναι δικό σου κομμάτι (Εκτός και αν πληρωθείς εξτρά για επιλογή υλικών και και και...)\nτώρα για το αν κάποιος χαλάσει τις σωλήνες τι να πω μόνο από αμέλεια δεν θέλει κανείς να πεθάνει. Αν έχουν λεφτά ας τις κλείσουν με γυψοσανίδα.\n@peris εδώ (Αθήνα) βάζεις χάλυβα γιατί δεν γίνεται αλλιώς μερικές φορές και ο υδραυλικός αγκομαχά μία εβδομάδα μετά την εγκατάσταση :P:P\n20-03-2008, 17:36:16 #12\n20-03-2008, 18:32:42 #13\nquote:μάλλον οι πολυκατοικίες που βλέπει είναι μόνο στην Αθήνα. Εάν κάνεις μια βόλτα στη Θεσσαλονίκη, ΔΕΝ θα βρείς πουθενά χαλκό εξωτερικά!\nΑΑΑ ρε Περικλή.....Συμφωνώ απόλυτα μαζί σου...\nΔεν με έχεις καταλάβει φίλε...Είμαι χέστης βρεεεε...Θέλω πάντα το πιο στιβαρό υλικό ανά περίπτωση....\nΦυσικά και σιδεροσωλήνα είναι μακράν το πιο αξιόπιστο υλικό για παροχή ΦΑ.\nΚαι σιγά την δυσκολία αν μιλάμε για διατομές κάτω τις 11/4 ίντσας...\nΟ χαλκός είτε με πρεσσαριστά είτε με σκληρή κόλληση είναι για κλοτσιές μπροστά στο ατσάλι.\n20-03-2008, 18:35:22 #14\nΑν αλλάξει το υλικό κατά 99.9 % δε γλιτώνεις τη νέα μελέτη, μόνο και μόνο λόγω τεχνικής περιγραφής αλλα και υπολογισμών.\nΑπό 54 και πάνω η διαφορά κόστους είναι πολύ σημαντική υπέρ του χάλυβα νομίζω συμπεριλαμβανομένου του κόστους της εργασίας αρκεί να παίζει ηλεκτρικός βιδολόγος..και μερικά ζευγάρια χέρια.\nΕγώ χαλκό πάνω από 64 δεν έχω προδιαγράψει ποτέ και το 64άρι με βαριά καρδιά σε κάνα δύο περιπτώσεις, εννοείται συγκολλητό.\nΤο πρεσσαριστό π.χ. χαλκινο εξάρτημα για DN54 τσούζει αρκετά .\nΒασικότερη παράμετρος κατ εμέ που καθορίζει πλέον την τάση προς το χαλυβδοσωλήνα είναι το κλέψιμο των χαλκών από τις οικοδομές.\nΥπάρχουν περιοχές εδώ στην Αθήνα που δε θέλουν να ακούσουν για χαλκό πλέον.\nΚαι λογικό είναι , αμα στα έχουν ξηλώσει δύο φορές στην ίδια οικοδομή....\n21-03-2008, 10:38:50 #15\nΓιατί? μέχρι και 2" τα πάμε αεράτα, μετά λίγο ζορίζει, αλλά σιγά τα ωά!\n21-03-2008, 13:01:13 #16\nΦυσικά και σιδεροσωλήνα είναι μακράν το πιο αξιόπιστο υλικό για παροχή ΦΑ.Και σιγά την δυσκολία αν μιλάμε για διατομές κάτω τις 11/4 ίντσας...\nΕδώ θα διαφωνίσω λίγο. Το υλικό μπορεί να είναι ανθεκτικότερο όμως όσον αφορά τις συνδέσεις έχεις το μειονέκτημα ότι δεν ακολουθείται τυποποιημένη διαδικασία.\nΣτα πρεσσαριστά εξαρτήματα το ποσοστό αστοχίας της σύνδεσης είναι πρακτικά αμελητέο, σε όσες έχω επιβλέψει έως τώρα δεν υπήρχε καμμία που να χάνει. Αντίθετα στη σύνδεση με σκληρή κόλληση και στις ενώσεις με χαλυβδοσωλήνα(σε μικρότερο βαθμό) παίζει ρόλο ο τεχνίτης. Σε όσες μελέτες μετά από απαίτηση του πελάτη προδιαγράφονταν τέτοιες ενώσεις υπήρξε πρόβλημα σε ποσοστό 100%!!!.(εννοώ τουλάχιστον μία ένωση/εγκατάσταση).\nΚαι βέβαια δεν υποστηρίζω ότι δεν υπάρχουν άξιοι τεχνίτες (όπως δήλωναν και όσοι είχαν αναλάβει τις εν λόγω εγκαταστάσεις) όμως εσύ όταν κάνεις τη μελέτη δεν ξέρεις άν την εγκατάσταση θα την αναλάβει μάγκας τεχνίτης ή "μάγκας τεχνίτης".\n21-03-2008, 13:03:39 #17\nΕγώ χαλκό πάνω από 64 δεν έχω προδιαγράψει ποτέ και το 64άρι με βαριά καρδιά σε κάνα δύο περιπτώσεις, εννοείται συγκολλητό.Το πρεσσαριστό π.χ. χαλκινο εξάρτημα για DN54 τσούζει αρκετά .\nΧαλκοσωλήνα πρεσσαριστή για διατομή >Φ54 απαγορεύεται από τον κανονισμό να είναι πρεσσαριστή\n21-03-2008, 14:54:46 #18\nquote:Originally posted by and\nΣε όσες μελέτες μετά από απαίτηση του πελάτη προδιαγράφονταν τέτοιες ενώσεις υπήρξε πρόβλημα σε ποσοστό 100%!!!.(εννοώ τουλάχιστον μία ένωση/εγκατάσταση).\nΜία μόνο φορά με ΚΟΜΜΑΤΙ ΠΟΥ ΕΛΛΕΙΠΕ ΑΠΟ ΤΗ ΣΩΛΗΝΑ!!!![:0]\nαπό σύνδεση ποτέ! (ψέματα, 1-2 φορές από το τελικό σπιραλ στο ρακορ... τρίχες δλδ)\n21-03-2008, 15:00:06 #19\nΚάνε την νέα μελέτη και σύγκρινε τις διατομές και πες μας και εμάς τι σου έβγαλε το προγραμματάκι....\nΈτσι από περιέργεια δηλαδή....\n21-03-2008, 15:30:04 #20\nΑλλά δε χρειάζεται να πας στο προγραμματάκι για να βρεις την αντιστοιχία, αφού στους κώδικες πρακτικής της ΕΠΑ φαίνεται από τους πίνακες 2,3 και 5, (σελ 23 και 25 Β' Έκδοση, 17, 19 Α'Έκδοση):\nΠ.Χ. Σύμφωνα με τους πίνακες 2 και 3 έχουμε:\nΣε ισοδύναμο μήκος αγωγού 20μέτρα και απαιτούμενη παροχή 2,5 κυβικά/ώρα αρκεί:\nα)Σωλήνας χαλύβδινος [u]ονομαστικής εσωτερικής διαμέτρου 20χιλ (3/4")\nβ)Σωλήνας χάλκινος Φ22Χ1,0 (εξ διαμέτρου 22χιλ/εσ διαμέτρου 20χιλ)\nΑν κοιτάξεις τους πίνακες θα δεις ότι δε φαίνεται αυτό που λέμε ότι οι χαλκοσωλήνες θέλουν μικρότερη διατομή από τους χαλυβδοσωλήνες.\nΟλοι οι χρόνοι είναι GMT +3. H ώρα τώρα είναι 02:17:49.


Γιάννενα νέα και ειδήσεις - Sportime.gr\nΓιάννενα: Απίστευτη διάσωση μετά από τροχαίο, κρατούσαν με τα χέρια αυτοκίνητο στο χείλος του γκρεμού για να σώσουν μια γυναίκα! Δημοσίευση 13/09/2021 - 17:05 στη κατηγορία Κοινωνία\t13/09/2021 17:05 - Αλέξανδρος Κωτάκης\nΔημοσίευση Το άρθρο για Κωπηλασία δημοσιεύτηκε στις 02/08/2021 - 21:31 02/08/2021 21:31\nΙωάννινα – Κακοκαιρία Μήδεια: Χιονόπτωση είχαμε από το πρωί της Κυριακής (14/2) στα Ιωάννινα. Στα 50 εκατοστά το χιόνι στα Ορεινά.\nΔημοσίευση Το άρθρο για Κοινωνία δημοσιεύτηκε στις 14/02/2021 - 13:30 14/02/2021 13:30\nΤραγικό συμβάν σημειώθηκε το πρωί της Κυριακής στα Γιάννενα, με ζευγάρι να πέφτει από μπαλκόνι πολυκατοικίας. Άγνωστες είναι οι συνθήκες κάτω από τις οποίες οδηγήθηκαν στον θάνατο ένας 52χρονος και μία 43χρονη, στην οδό Γυναικών Πίνδου στα Γιάννινα. Οι δύο βρέθηκαν νεκροί στον ακάλυπτο της πολυκατοικίας από ηλικιωμένο ένοικο, σήμερα, περίπου στις εννέα το πρωί….\nΔημοσίευση Το άρθρο για Κοινωνία δημοσιεύτηκε στις 24/01/2021 - 23:41 24/01/2021 23:41\nΈνα έκτακτο μήνυμα από το 112 έλαβαν οι πολίτες του Νομού Ιωαννίνων ο οποίος παρουσιάζει ραγδαία αύξηση κρουσμάτων κορονοϊού τις τελευταίες εβδομάδες. Το μήνυμα αυτό από την Γενική Γραμματεία Πολιτικής Προστασίας προειδοποιεί για αυξημένο κίνδυνο COVID-19 στην περιοχή των Ιωαννίνων και παράλληλα προτρέπει τους πολίτες να φορούν μάσκα υποχρεωτικά, αλλά και να πλένουν τακτικά τα…\nΔημοσίευση Το άρθρο για Κοινωνία δημοσιεύτηκε στις 29/10/2020 - 12:11 29/10/2020 12:11\nΚορονοϊός – Ιωάννινα: Μια ανάσα από το lockdown (vid)\nΚορονοϊός – Ιωάννινα: Μετά την επιβολή του τοπικού lockdown στην Κοζάνη, φόβος επικρατεί και στους κατοίκους των Ιωαννίνων, καθώς η πόλη βρίσκεται ένα βήμα πριν από το δικό της «λουκέτο» λόγω της πανδημίας. Τα μέτρα τηρούνται κατά γράμμα, με τους πολίτες να κάνουν χρήση της μάσκας ακόμα και σε εξωτερικούς χώρους, παρόλο που η πόλη βρίσκεται…\nΔημοσίευση Το άρθρο για Κοινωνία δημοσιεύτηκε στις 18/10/2020 - 10:20 18/10/2020 10:20\nΤροχαίο ατύχημα είχε το βράδυ της Παρασκευής, ένα ασθενοφόρο του ΕΚΑΒ Πρέβεζας. Το όχημα του ΕΚΑΒ το οποίο μετέφερε περιστατικό για τα Γιάννενα, στη μέση του δρόμου Καρτέρι – Μαργαρίτι, τράκαρε με αγριογούρουνο… Ο οδηγός του ΕΚΑΒ με ελιγμούς προσπάθησε να αποφύγει το άγριο ζώο, το οποίο παρέμεινε ακίνητο στο δρόμο, με αποτέλεσμα η σύγκρουση…\nΔημοσίευση Το άρθρο για Κοινωνία δημοσιεύτηκε στις 08/08/2020 - 16:52 08/08/2020 16:52\nΣάλο έχει προκαλέσει στα Γιάννενα η απαίτηση μίας καθηγήτριας για να έχουν κάμερα οι φοιτητές στην εξεταστική και να δείξουν το σπίτι τους. Το συγκεκριμένο περιστατικό αφορά στο μάθημα Φαρμακολογία ΙΙ, το οποίο πρόκειται να εξεταστεί, Πέμπτη 9 Ιουλίου. Έτσι, η «Αυτόνομη Συνέλευση» της Ιατρικής Σχολής του Πανεπιστημίου Ιωαννίνων προχώρησε σε καταγγελίες, που δημοσιεύει το…\nΔημοσίευση Το άρθρο για Κοινωνία δημοσιεύτηκε στις 09/07/2020 - 14:36 09/07/2020 14:36


Αποσαφήνιση προτάσεων και στο βάθος… λύση | Η ΚΑΘΗΜΕΡΙΝΗ\nΜΟΥΣΕΙΑ ΘΕΑΤΡΙΚΟ ΜΟΥΣΕΙΟ\nΟ πλούτος των εκθεμάτων του το κατατάσσει σε ένα από τα σημαντικότερα θεατρικά μουσεία της Ευρώπης (φωτ. ΑΠΕ).\n15.12.2020 • 13:23\nΕνα «σημαντικό, θετικό βήμα» χαρακτηρίζει το Θεατρικό Μουσείο την πρόταση της υπουργού Πολιτισμού Λίνας Μενδώνη, να αγοράσει το ΥΠΠΟΑ –κατόπιν συμφωνίας– το σύνολο των συλλογών του (εκθέματα, αρχεία, βιβλιοθήκη) καλύπτοντας τα χρέη του, όμως υπάρχουν αντιρρήσεις επί συγκεκριμένων σημείων. Οπως έγραψε σχετικά η «Κ» (5/12), η πρόταση έγινε κατά τη διάρκεια τηλεδιάσκεψης της υπουργού με τον πρόεδρο του Θ.Μ., Κώστα Γεωργουσόπουλο, και τον δρα Φίλιππο Νικολόπουλο, πληρεξούσιο δικηγόρο του μουσείου.\nΣε υπόμνημα προς τον σύμβουλο της υπουργού, Σ. Γερακούδη, ο πληρεξούσιος δικηγόρος του μουσείου εκφράζει τον προβληματισμό του για μια σειρά θεμάτων. Ο κ. Νικολόπουλος σημειώνει ότι στη συζήτηση που ακολούθησε με τους συμβούλους της υπουργού μετά τη διατύπωση της πρότασης, υποστηρίχθηκε ότι το ΥΠΠΟΑ προτίθεται να καλύψει μόνο το χρέος προς το ΕΦΚΑ, την εφορία και τα μισθώματα που χρωστάει το Θ.Μ. προς την ιδιοκτήτρια του κτιρίου της Καραμανλάκη 7, όπου στεγαζόταν η Θεατρική Βιβλιοθήκη. Με την εξόφληση αυτών των μισθωμάτων και την άρση προσημείωσης – υποθήκης των δύο ακινήτων στο Παγκράτι, το μουσείο θα είναι ελεύθερο να προχωρήσει στην πώλησή τους, καθώς και της μεζονέτας του στο Πόρτο Ράφτη, και εν συνεχεία να πληρώσει τα υπόλοιπα χρέη του.\nΤο μουσείο όμως υπογραμμίζει ότι τα διαμερίσματα στο Παγκράτι περιέχουν εκθέματα για τα οποία πρέπει να βρεθεί άλλος χώρος να μεταφερθούν, συνεπώς «προς το παρόν δεν μπορούν να πουληθούν». Θυμίζει ακόμη ότι η διαδικασία μεταφοράς της θεατρικής βιβλιοθήκης σε χώρο της ΕΡΤ διήρκεσε 18 μήνες. Μόνο έξι μήνες και πέντε τροποποιήσεις χρειάστηκαν για την υπογραφή της σχετικής σύμβασης. Ακριβώς επειδή δεν γνωρίζει εάν η πώληση των δύο διαμερισμάτων της τάξης των 70.000 ευρώ συμβάλει επαρκώς στην κάλυψη των χρεών του, και δεδομένου ότι το ακίνητο στο Πόρτο Ράφτη έχει νομικά προβλήματα, αντιπροτείνει «τα ακίνητά του να περιέλθουν στο ΥΠΠΟΑ και αυτό να καλύψει όλα τα χρέη του Θ.Μ.».\nΟτιδήποτε άλλο απαιτεί απόφαση του Δ.Σ. αλλά και της γενικής συνέλευσης, σχεδόν «αδύνατο» σε περίοδο καραντίνας. Σημειώνει ακόμη ότι υπάρχει απόφαση Γ.Σ. του μουσείου, τον Ιούνιο του 2018, με την οποία το Θεατρικό Μουσείο συναινεί να μεταβιβαστεί το σύνολο της περιουσίας στο ελληνικό Δημόσιο υπό την προϋπόθεση ότι θα καλυφθούν όλα τα χρέη του. Παρόμοια απόφαση ελήφθη και από την Εταιρεία Ελλήνων Θεατρικών Συγγραφέων.\nΟ νομικός εκπρόσωπος του Θεατρικού Μουσείου Φ. Νικολόπουλος ζητάει να αποσταλεί έγγραφο προς το Δ.Σ. του Θ.Μ. με διατυπωμένη την πρόταση της υπουργού Πολιτισμού για την αποφυγή παρεξηγήσεων ή παρερμηνειών, αφού ο ίδιος –όπως τονίζει– στην τηλεδιάσκεψη που έγινε στις 27/11 άκουσε την κ. Μενδώνη να λέει ότι «πρέπει γενικά να καλυφθεί όλο το ποσό του χρέους του 1.300.000 ευρώ», ενώ η άποψη των συμβούλων της ήταν «να μην καλυφθούν όλα τα χρέη του Θ.Μ., αλλά μόνον ένα μέρος αυτών». Στην «Κ» αναφέρει ακόμη ότι οι αρμόδιες οικονομικές υπηρεσίες του ΥΠΠΟΑ δεν κοινοποίησαν το πρόσφατο αντίγραφο της έκθεσης ορκωτών λογιστών, παρότι ζητήθηκε πολλές φορές από το μουσείο.\nΕίναι σαφές ότι πρέπει να γίνουν διεξοδικές συζητήσεις και από τις δύο πλευρές για τη σωτηρία του μουσείου. Στο μεταξύ, το υπόγειο όπου στεγάζεται μεγάλο μέρος των «θησαυρών» του ελληνικού θεάτρου κάτω από το Πνευματικό Κέντρο του Δήμου Αθηναίων, στην οδό Ακαδημίας, πλημμύρισε για άλλη μία φορά μετά τις τελευταίες βροχές.


“The 2night Show” – Άσπα: Η εξομολόγηση για τον Mad Clip και το ακυκλοφόρητο ντουέτο τους (βίντεο) | Life | ANT1 News\n26 Μαΐου 2022 09:43\nΗ νεαρή τραγουδίστρια μίλησε για την αναπάντεχη επιτυχία του τραγουδιού της και θυμάται στιγμές από τη ζωή της. Ποια ήταν η σχέση της με τον αδερφό της Mad Clip.\nΑναφερόμενη στον αδερφό της είπε πως «αγαπήθηκε από τον κόσμο, ήταν ο εαυτός του και πολύ καλός σε αυτό που έκανε στο είδος του. Μου ζήτησε να δοκιμάσω ένα τραγούδι, που δεν ήταν ντουέτο κι ενθουσιάστηκε τόσο πολύ όταν με άκουσε που έγραψε και δικό του μέρος. Υπάρχει αυτό το τραγούδι. Αυτό το τραγούδι είναι πολύ σημαντικό για εμένα, οπότε θέλω να το μοιραστώ με τον κόσμο».\n«Ο αδερφός πέρα από το τι καλλιτέχνης ήταν, είχε χρυσή καρδιά. Ήταν πολύ καλός άνθρωπος κι αυτό είναι το βασικό. Ήθελε να τους βοηθήσει όλους κι ήταν πάντα ευγνώμων για αυτό που ζούσε. Ποτέ δεν ξέχασε από που προήλθε κι έμεινε ο ίδιος. Ήταν αυθεντικός κι αυτό τα λέει όλα. Δεν προσποιήθηκε ποτέ. Πήγαινα στα πρώτα του live, όταν ακόμα δεν ήταν πολύ γνωστός. Το αγαπημένο μου τραγούδι του είναι το “Μπορεί”» δήλωσε η Άσπα.\nΗ όμορφη Άσπα, που εργάζεται σε ξενοδοχείο, εξήγησε γιατί δεν εγκαταλείπει προς το παρόν τη βασική της δουλειά και με τη μελωδική φωνή της τργούδησε live στο πλατό της εκπομπής τις «Στάχτες» της!\nΑΝΤ1Γρηγόρης Αρναούτογλου“The 2night Show”ΕΙΔΗΣΕΙΣΕΙΔΗΣΕΙΣ ΣΗΜΕΡΑΝΕΑMad Clip\n“Υγεία πάνω απ’ όλα”: Κατάθλιψη σε νέους γονείς, πόνος στον αυχένα και ρομπότ για ΑΜΕΑ


Κωδικός προϊόντος: 1011840\nΧάρη στο σύστημα δοχείων μελανιού υψηλής χωρητικότητας εκτυπώνονται 1.500 φωτογραφίες χωρίς αναπλήρωση. Με ελάχιστη παρέμβαση κατά τη λειτουργία, προσφέρει οικονομικές και άνετες εκτυπώσεις φωτογραφιών και έγχρωμων εγγράφων για νοικοκυριά, φωτογράφους και γραφεία με υψηλούς όγκους εκτυπώσεων. Ο L1800 ενσωματώνει την τεχνολογία Micro Piezo της Epson, το αυθεντικό μελάνι Epson, και τη συνεχή παροχή μελανιού, που όλα μαζί εγγυώνται ακρίβεια, συνέπεια και εκτυπώσεις φωτογραφιών και έγχρωμων εγγράφων σε μέγεθος έως A3+. Με ειδικά κατασκευασμένο δοχείο μελανιού μεγάλης διάρκειας, δεν θα έχετε διακοπές λειτουργίας που συνεπάγονται χαμηλή ποιότητα εκτυπώσεων που μπορούν να προκύψουν από την αναπλήρωση μη αυθεντικού μελανιού και συστημάτων δοχείων μελανιού τρίτων κατασκευαστών. Ο εκτυπωτής συνοδεύεται από εγγύηση 12 μηνών (ή 30.000 σελίδων), για σιγουριά και βοήθεια εάν τη χρειαστείτε. Ο L1800 εκτυπώνει φωτογραφίες σε περίπου 191 δευτερόλεπτα4, με μέγιστη ταχύτητα εκτύπωσης έως 15 σελίδες το λεπτό για ασπρόμαυρα και έγχρωμα έγγραφα\nΣυνιστώμενη Χρήση Οικιακή-Γραφείο\nΤαχύτητα Ασπρόμαυρης Εκτύπωσης 15 Σελίδες / λεπτό\nΤαχύτητα Έγχρωμης Εκτύπωσης 5,5 Σελίδες / λεπτό\nΤροφοδοσία Χαρτιού 50 φύλλα\nΔιαστάσεις L x W x H 705 x 322 x 215 mm\nΜελάνι Epson T6732 Cyan 70ml C13T67324A\nΜελάνι Epson T6733 Magenta 70ml C13T67334A\nΜελάνι Epson T6736 Light Magenta 70ml C13T67364A\nΗ νέα οικονομική σειρά μελανιών τεχνολογίας Inkjet της EPSON, εξασφαλίζει εξαιρετική απόδοση χρωμάτων για καθημερινές εκτυπώσεις. Μονή συσκευασία, ανοιχτού ιώδους μελανιού με περιεκτικότητα 70ml.


Δημοσιεύτηκε: Δευτέρα, 06 Ιουλίου 2020 11:36\nΟ Λέο Μέσι αποφάσισε να μείνει για πάντα στην Μπαρτσελόνα και να γίνει μόνιμη… σημαία στον ιστό της ομάδας που τον “ανέθρεψε” ποδοσφαιρικά, σύμφωνα με όσα αποκάλυψε ο πρόεδρος του συλλόγου, Τζουζέπ Μαρία Μπαρτομέου.\n«Ο Μέσι είπε ότι θα ολοκληρώσει την επαγγελματική και ποδοσφαιρική του ζωή στην Μπαρτσελόνα», δήλωσε ο Μπαρτομέου στο ισπανικό δίκτυο Movistar, αλλά απέφυγε να αποκαλύψει περισσότερες λεπτομέρειες γύρω από την ανανέωση του συμβολαίου του.\n«Δεν πρόκειται να αναλύσω τις λεπτομέρειες, επειδή είμαστε επικεντρωμένοι στο πρωτάθλημα και διαπραγματευόμαστε με πολλούς παίκτες, αλλά ο Μέσι μας ξεκαθάρισε ότι θέλει να μείνει και έτσι θα τον απολαύσουμε για πολύ περισσότερο», τόνισε χαρακτηριστικά.


Φθηνές πτήσεις από Κολούμπια προς Αθήνα Διεθνές με την gr.skyscanner.com\nΑεροπορικά από Κολούμπια για Αθήνα Διεθνές\nΣτοιχεία πτήσης Κολούμπια για Αθήνα Διεθνές\nΠόσες αεροπορικές εταιρείες πραγματοποιούν απευθείας πτήσεις από Κολούμπια προς Αθήνα Διεθνές;\nΔεν υπάρχουν αεροπορικές εταιρείες που να πραγματοποιούν πτήσεις απευθείας από Κολούμπια προς Αθήνα Διεθνές.\nΔείτε τις πτήσεις από Κολούμπια προς Αθήνα και βρείτε τα φθηνότερα εισιτήρια με τη Skyscanner\nΗ Skyscanner είναι μία γρήγορη και απλή μηχανή αναζήτησης η οποία συγκρίνει ανάμεσα σε εκατοντάδες πτήσεις όλων των μεγάλων αερογραμμών και ταξιδιωτικών πρακτορείων και βρίσκει για εσάς τις καλύτερες προσφορές και τα πιο φθηνά αεροπορικά εισιτήρια προς Αθήνα από Κολούμπια.\nΠοια είναι η καλύτερη ημερομηνία για να κλείσετε τα εισιτήρια σας από Κολούμπια προς Αθήνα?\nΒεβαιωθείτε πως θα εξασφαλίσετε την καλύτερη τιμή για τα αεροπορικά σας εισιτήρια. Βρείτε την κατάλληλη ημερομηνία για να κλείσετε τα εισιτήρια σας από Κολούμπια προς Αθήνα απλά χρησιμοποιώντας το εργαλείο μας «Η καλύτερη στιγμή για κράτηση».\nΧρήσιμες πληροφορίες πριν την κράτηση των εισιτηρίων σας από Κολούμπια προς Αθήνα\nΑπόσταση από Αθήνα προς Κολούμπια\nΧρόνος πτήσης από Αθήνα προς Κολούμπια\nΠοιες αεροπορικές εταιρείες έχουν τα φθηνότερα αεροπορικά εισιτήρια από Κολούμπια προς Αθήνα\nΠοιες αεροπορικές εταιρείες πετάνε απευθείας για Αθήνα από Κολούμπια.\nΚατεβάστε την εφαρμογή της Skyscanner και δείτε αναλυτικά κι εύκολα όλες τις δυνατότητες που σας προσφέρει η Skyscanner για το ταξίδι σας από Κολούμπια προς Αθήνα.


Ιδανικά έκλεισε τη χρονιά ο Βόλος με "πεντάρα" επί του ΟΦΗ - e-thessalia.gr\nΙδανικά έκλεισε τη χρονιά ο Βόλος με “πεντάρα” επί του ΟΦΗ\nΕυθύμης Χούτας 14 Μαΐου 2022, 18:58 14 Μαΐου 2022\nΣτην τελευταία παράσταση μπροστά στους φιλάθλους του, ο Βόλος έκλεισε νικηφόρα τη φετινή χρονιά, επικρατώντας με το εντυπωσιακό 5-0 του ΟΦΗ. Οι «κυανέρυθροι» χειροκροτήθηκαν από τον κόσμο που βρέθηκε σήμερα στις εξέδρες του Πανθεσσαλικού σταδίου, με το παιχνίδι να αποτελεί γιορτή του ποδοσφαίρου.\nΟ Τομ Φαν Βέερτ πέτυχε δύο γκολ, φτάνοντας τα 17 στο πρωτάθλημα (πρώτος σκόρερ της Σούπερ Λιγκ), ενώ δύο γκολ σημείωσε ο Κέβιν Ροσέρο και ένα ο Πάολο Φερνάντες . Οι «κυανέρυρθοι» ολοκλήρωσαν τη χρονιά συγκεντρώνοντας 40 βαθμούς.\nΑξίζει, επίσης, να αναφέρουμε, ότι η Ελένη Αντωνίου, η οποία «σφύριξε» το παιχνίδι, έγινε η πρώτη Ελληνίδα διαιτητής που διηύθυνε ματς της Σούπερ Λιγκ.\n«Τριάρα» από τον Βόλο στο πρώτο ημίχρονο\nΜε διάθεση κα όρεξη να παίξουν ποδόσφαιρο, μπήκαν οι δύο ομάδες στον αγωνιστικό χώρο και πριν συμπληρωθεί το πρώτο 15λετπο ο Βόλος άνοιξε το σκορ, ενώ νωρίτερα, τόσο οι «κυανέρυθροι», όσο και οι παίκτες του ΟΦΗ, δημιούργησαν και έχασαν ευκαιρίες για γκολ.\nΤο πρώτο σουτ στο παιχνίδι έγινε στο 5’, με τον Φερνάντες να το επιχειρεί μέσα από την περιοχή και τον Μανδά να αποκρούει, πέφτοντας στην αριστερή του γωνία.\nΑκολούθησαν δύο καλές στιγμές του ΟΦΗ, με τους φιλοξενούμενους να φτάνουν κι αυτοί κοντά στο γκολ. Στο 10ο λεπτό οι Κρητικοί έχασαν δύο καλές ευκαιρίες. Η πρώτη, όταν σε σέντρα σουτ του Τοράλ, ο Ντουρμισάι δεν πρόλαβε να κάνει την προβολή και η δεύτερη και πιο κλασική με τον Τοράλ. Ο Ισπανός επιθετικός έπαιξε το ένα-δύο με τον Ντουρμισάι, έκανε το σουτ μέσα από την περιοχή, με τον Παπαδόπουλο να αποκρούει την μπάλα σε κόρνερ.\nΤο πρώτο γκολ για τον Βόλο ήρθε στο 12’. Ο Φαν Βέερτ δέχθηκε την μπάλα από τον Φερνάντες, απέφυγε ωραία τον Βούρο και με πανέμορφο σουτ έστειλε την μπάλα στα δίχτυα του ΟΦΗ, γράφοντας το 1-0. Αυτό ήταν το 16ο τέρμα του Ολλανδού επιθετικού στο πρωτάθλημα.\nΟ Βόλος μετά το γκολ που πέτυχε ήταν η ομάδα που είχε τον έλεγχο του παιχνιδιού και αυτή που κυκλοφορούσε καλύτερα την μπάλα. Στο 22’ οι «κυανέρυθροι» έφυγαν στην αντεπίθεση, από τον Φερνάντες η μπάλα στρώθηκε στον Μεταξά, με τον νεαρό μέσο να σουτάρει στην εξωτερική πλευρά των διχτύων του Μανδά.\nΓια να φτάσουμε στο 29’ όπου ο Φαν Βέερτ «χτύπησε» για δεύτερη φορά στο παιχνίδι. Εκμεταλλεύτηκε το λάθος γύρισμα του Βούρου με το κεφάλι προς τον Μανδά, πετάχτηκε προ του τερματοφύλακα του ΟΦΗ και με προβολή έγραψε το 2-0.\nΟι «κυανέρυρθοι» συνέχισαν να παίζουν επιθετικά και στο 36’ από μία στατική φάση έγινε το 3-0. Ο Φερνάντες με καταπληκτική εκτέλεση φάουλ πέτυχε το τρίτο γκολ της ομάδας του, με την μπάλα να βρίσκει πρώτα στο δεξί δοκάρι του Μανδά, πριν καταλήξει στα δίχτυα.\nΔύο γκολ ο Ροσέρο στο δεύτερο ημίχρονο\nΜε την έναρξη του δευτέρου ημίχρονου ο Νίκος Νιόμπλιας έκανε δύο αλλαγές για τον ΟΦΗ, καθώς πέρασαν στο παιχνίδι οι Τσιλιανίδης και Φελίπε στις θέσεις των Διαμαντή και Ντουρμισάι. Ο ΟΦΗ ήταν καλύτερος στο ξεκίνημα του β’ μέρους και η ομάδα που ανέλαβε την πρωτοβουλία των κινήσεων.\nΣτο 47’ ο Τσιλιανίδης βρέθηκε σε θέση βολής μέσα στην περιοχή, όμως το σουτ που επιχείρησε εξουδετέρωσε ο Παπαδόπουλος. Στο 55’ σε σουτ του Λουίς Φελίπε η μπάλα βρήκε με δύναμη το αριστερό δοκάρι του Παπαδόπουλου, για να χαθεί σπουδαία ευκαιρία για τους φιλοξενούμενους.\nΜετά το 60’ο Βόλος ισορρόπησε το παιχνίδι και βρήκε τέταρτο γκολ στο 65’, στην πρώτη καλή στιγμή που δημιούργησε στο δεύτερο ημίχρονο. Ο Φερνάντες εκτέλεσε φάουλ και ο Κέβιν Ροσέρο με εξαιρετική κεφαλιά έγραψε το 4-0.\nΣτο τελευταίο 25λεπτο το παιχνίδι δεν είχε τον ίδιο ρυθμό, ο ΟΦΗ προσπάθησε να πετύχει το γκολ της τιμής, με τον Βόλο να κυνηγά κι αυτός το πέμπτο γκολ στις αντεπιθέσεις. Και το πέτυχε στο 81’. Ο Φαν Βέερτ από τα δεξιά έκανε ωραία προσπάθεια, έβγαλε εξαιρετική σέντρα και ο Ροσέρο με κεφαλιά έγραψε το 5-0.\nΣτο 85’ ο Φαν Βέερτ έχασε μεγάλη ευκαιρία να πετύχει «χατ τρικ», με τον Ολλανδό να σουτάρει μέσα από τη μικρή περιοχή και τον Μανδά να αποκρούει σωτήρια.\nΣτα τελευταία λεπτά ο ΟΦΗ έχασε τέσσερις καλές ευκαιρίες για γκολ, με τον Λουίς Φελίπε στο 89’ (σουτ απέκρουσε ο Παπαδόπουλος σωτήρια σε κόρνερ), με τον Νέιρα στο 91’ (κόντρα στον Άλχο και κόρνερ), με τον Στάικο στο 92’ (σουτ άουτ) και με τον Νέιρα στο 93′ (σουτ λίγο έξω από το αριστερό δοκάρι).\nΒοηθοί: Κουρομπύλια (Αν. Αττικής), Απτόσογλου (Αθηνών)\nΚίτρινες: Ροσέρο-Βούρος, Ουές, Στάικος\nΒΟΛΟΣ: Παπαδόπουλος, Άλχο, Φεράρι, Γκιουλέν, Τριανταφύλλου, Τσοκάνης (76’ Λογαράς), Μεταξάς, Μπαριέντος (55’ Ριένστρα), Φερνάντες, Ροσέρο, Φαν Βέερτ.\nΟΦΗ: Μανδάς, Ουές, Πασαλίδης, Μπουζούκης, Βούρος (37’ λ.τρ. Γιαννούλης), Διαμαντής (46’ Τσιλιανίδης), Ντουρμισάι (46’ Φελίπε), Τοράλ (61’ Νέιρα), Μεγιάδο, Ντε Γκουζμάν (61’ Στάικος), Μπαλογιάννης.\nΠροηγούμενο ΆρθροΒραβεύτηκε η γυναικεία ομάδα του Βόλου για την άνοδο στη Β’ ΕθνικήΕπόμενο ΆρθροΠαρουσίαση του λευκώματος της Κατερίνας Βεκλίδου και της Αργυρώς Μάμαλη-Κοπάνου ”Εις την ερίτιμον κόρην της Ιωνίας…”


Έμπρακτη και άμεση αλληλεγγύη για το μεταναστευτικό ζητά ο Βενιζέλος\nΤην επίδειξη «έμπρακτης και άμεσης αλληλεγγύης» στο ζήτημα της μετανάστευσης στη Μεσόγειο, ζήτησε από τα κράτη- μέλη της ΕΕ, ο αντιπρόεδρος της κυβέρνησης και υπουργός Εξωτερικών Ευ. Βενιζέλος, κατά τη διάρκεια του Συμβουλίου Εξωτερικών Υποθέσεων της ΕΕ, που πραγματοποιήθηκε σήμερα στο Λουξεμβούργο.\nΟ αντιπρόεδρος κάλεσε την ΕΕ να επιδείξει έμπρακτα και άμεσα την αλληλεγγύη της, στο πλαίσιο της αρχής της δίκαιης κατανομής των βαρών, υπογραμμίζοντας ότι πρέπει να εφαρμοσθεί ένα ολοκληρωμένο ευρωπαϊκό σχέδιο, με απόλυτο σεβασμό στα κυριαρχικά δικαιώματα των κρατών- μελών και σημείωσε ότι η Ελλάδα, λόγω της γεωγραφικής της θέσης και της ιδιαίτερα εκτεταμένης ακτογραμμής της, υφίσταται διαρκή και δυσανάλογη πίεση και αντιλαμβάνεται πλήρως την κατάσταση που αντιμετωπίζουν χώρες, όπως η Ιταλία και η Μάλτα. Σημειώνεται, ότι ο Ευ. Βενιζέλος βρισκόταν σε συνεννόηση με τον πρωθυπουργό, ο οποίος επισκέφθηκε σήμερα τη Βαλέτα και τη Ρώμη για το θέμα της μετανάστευσης, ενόψει του Ευρωπαϊκού Συμβουλίου της 24ης Οκτωβρίου.\nΕξάλλου, στο ζήτημα της Αιγύπτου, ο κ. Βενιζέλος, συμφωνώντας με την παρουσίαση που έκανε η ύπατη εκπρόσωπος της ΕΕ Κάθριν Άστον, επέμεινε στην ανάγκη η ΕΕ με τη στάση της να συμβάλει στη διατήρηση της σταθερότητας και στην εφαρμογή του οδικού χάρτη για την ολοκλήρωση των δημοκρατικών διαδικασιών που θα διασφαλίζουν τη συμμετοχή του συνόλου της αιγυπτιακής κοινωνίας. Όπως επισήμανε, τυχόν αστάθεια στην Αίγυπτο θα είχε καταλυτικές συνέπειες σε όλα τα ανοικτά μέτωπα της ευρύτερης περιοχής. Στο πλαίσιο της παρέμβασής του για το ζήτημα της Αιγύπτου, ο κ. Βενιζέλος ενημέρωσε, επίσης, τους ομολόγους του για την τριμερή συνάντηση Ελλάδας- Κύπρου- Αιγύπτου που διεξήχθη, στη Νέα Υόρκη, στις 22 Σεπτεμβρίου. Σχετικά με το θέμα της Συρίας, ο αντιπρόεδρος υπογράμμισε τη σημασία της διαδικασίας της «Γενεύης II» ως μοχλού επίτευξης πολιτικής λύσης.\nΌπως, όμως, τόνισε, η διοργάνωση της «Γενεύης ΙΙ» αποκαλύπτει την πολυπλοκότητα των καταστάσεων που υπάρχουν στο εσωτερικό της αντιπολίτευσης, αλλά και ευρύτερα στη θρησκευτική και εθνοτική διαστρωμάτωση της χώρας. Συνεπώς, η άμεση δραστηριοποίηση για την αντιμετώπιση των τραγικών ανθρωπιστικών προβλημάτων είναι μια αυτοτελής προτεραιότητα, είπε.


Από:Γιώργος Γκόντζος– «Το κόμμα «ΠΛΕΥΣΗ ΕΛΕΥΘΕΡΙΑΣ» με την Ζωή Κωνσταντοπούλου,είναι ένα εμμονικό κόμμα ,Έχει εμμονή με την δημοκρατία..» Αυτό τόνισε ο\nΘεόδωρος Τσούλας ,στέλεχος του κόμματος,μιλώντας στην εκπομπή «ό,τι πεις εσύ» (Γιώργος Γκόντζος) στο δημοτικό ραδιόφωνο Ιωαννίνων.\nΤόνισε πως δεν είναι ένα αρχηγικό κόμμα, προσθέτοντας πως η Ζωή Κωνσταντοπούλου «βάζει μπροστά την προσωπικότητά της για να αποκτήσει ο Ελληνικός λαός φωνή,λόγο.Για να κινητοποιηθεί και πάλι ο λαός για όσα απαράδεκτα γίνονται σε βάρος του». Μίλησε ακόμα για την ιδεολογική ,πολιτική διάσταση του νέου κόμματος ,για επίκαιρα θέματα\nοικονομίας ,και για τα επόμενα βήματα οργανωτικής συγκρότησής του Ακούστε την συνέντευξη..εδω


Στη Ρωσία κληρώνουν διαμερίσματα για να εμβολιαστούν οι πολίτες | Athens Voice\nΓυναίκες με μάσκα για τον κορωνοϊό στη Μόσχα © EPA/Maxim Shipenkov\nΠόσοι δήλωσαν συμμετοχή\nΔιαμερίσματα σε λοταρία κληρώνουν για εμβολιασμένους στη Μόσχα σε μια προσπάθεια να πείσουν όσους πολίτες είναι ανεμβολίαστοι να κάνουν το εμβόλιο για κορωνοϊό.\nΣτη Ρωσία, και συγκεκριμένα στη Μόσχα, οι αρχές βάζουν διαμερίσματα σε κλήρωση σε μια προσπάθεια να επιταχύνουν τους ρυθμούς εμβολιασμού κατά του κορωνοϊού. Δικαίωμα συμμετοχής έχουν όσοι πολίτες είναι εμβολιασμένοι για κορωνοϊό, ηλικίας 18 ετών και άνω.\nΣτην κλήρωση που πραγματοποιήθηκε σήμερα Τετάρτη 3 Νοεμβρίου 2021, σε ζωντανή μετάδοση από το τηλεοπτικό κανάλι «Μόσχα-24», αναδείχθηκαν δύο νικητές, οι οποίοι κέρδισαν από ένα διαμέρισμα ενός δωματίου, δηλαδή μία γκαρσονιέρα.\nΟι κληρώσεις πραγματοποιούνται μέσω της εκπομπής που έχει τίτλο «Το εμβόλιο είναι το δικό σου κλειδί για την υγεία». Στη σημερινή κλήρωση δήλωσαν συμμετοχή 188.000 Μοσχοβίτες, ηλικίας 18 ετών και άνω, οι οποίοι είτε είχαν κάνει την πρώτη δόση του εμβολίου ή είχαν επανεμβολιαστεί στο χρονικό διάστημα από 25 έως 31 Οκτωβρίου.\nΣυνολικά, για τους Μοσχοβίτες που έχουν εμβολιαστεί κατά του κορωνοϊού, στο χρονικό διάστημα από 18 έως 21 Νοεμβρίου 2021 θα κληρωθούν 10 διαμερίσματα.\nΟ δήμαρχος της Μόσχας Σεργκέι Σομπιάνιν εξέφρασε την ελπίδα ότι η κλήρωση αυτή θα αποτελέσει ένα πρόσθετο κίνητρο για να εμβολιαστούν οι κάτοικοι της πρωτεύουσας.


Λάρισα: Πυροβόλησε και σκότωσε τη γυναίκα του μέσα σε ταβέρνα | Zappit\nHome / Ενημέρωση / Λάρισα: Πυροβόλησε και σκότωσε τη γυναίκα του μέσα σε ταβέρνα\nΤρίτη, 3.8.2021, 12:56\nΟ 54χρονος συζυγοκτόνος πυροβόλησε πολλές φορές τη 43χρονη μητέρα τριών παιδιών, μπροστά στα μάτια δυο εργαζομένων.\nΑκόμα μία γυναίκα δολοφονήθηκε από τον σύζυγό της, αυτή τη φορά στη Λάρισα. Σύμφωνα με τις πρώτες πληροφορίες, το έγκλημα έγινε μέσα στην ταβέρνα του αδερφού της περίπου στις 10.30 το πρωί της Τρίτης (03.08.2021), στη Σωτηρίτσα.


01.05.2008 - Τετραήμερη εκδρομή στην λίμνη Κρεμαστών - Page 3 - Σ.E.A. 'ΤΗΘΥΣ'\nΣ.E.A. 'ΤΗΘΥΣ' > Ο Σύλλογος 'ΤΗΘΥΣ' > Εκδηλώσεις - Δραστηριότητες - Δράσεις του Συλλόγου\n01.05.2008 - Τετραήμερη εκδρομή στην λίμνη Κρεμαστών\nΕνημερωθείτε για τις δραστηριότητες του Συλλόγου. Οι προτάσεις σας είναι πάντα ευπρόσδεκτες...\nΣελίδα 3 από 16 < 1 2 3 4 5 6 7 13 > Τελευταία »\nΑπάντηση: Τετραήμερη εκδρομή στην λίμνη κρεμαστών.\nΕνθουσιάστηκα με την ιδέα! Θα ήθελα πολύ να συμμετέχω, απλά δεν ξέρω ακόμη αν θα μπορέσω. Μολις το γνωρίζω θα το δηλώσω...\nΑποστολή προσωπικού μηνύματος στον/στην: Apollon\nΑναζήτηση μηνυμάτων απο τον/την Apollon\nΣυμμετοχές από συλλόγους της Θεσσαλονίκης δέχεστε ? .......\nΑποστολή προσωπικού μηνύματος στον/στην: darisg\nΑναζήτηση μηνυμάτων απο τον/την darisg\nΠολυ ομορφη ιδεα Κυριε Ευθυμιου , μπραβο σας και σας ευχαριστουμε πολυ για αυτην !!! Θα ξερω σε λιγες μερες αν θα μπορεσω να ερθω .\nΜια μικρη συμβουλη , αν μου επιτρεπετε . Στις βουτιες , μικροι αριθμοι δυτων παρακαλω , για ασφαλεια . Τεραστια προσοχη στο θεμα της αναμοχλευσης ιλης και γενικοτερης διαταραχης του πολυ ευαισθητου περιβαλλοντος ειδικα του βυθου . Επισης , αν η Physalia δει βιδρες , αφυπνιστειτε γιατι κερναει την εκδρομη για ολους . Θα ηταν πολυ καλο , αν μπορουσε να οργανωθει in situ μια ενημερωση απο τους γνωστες τετοιου ειδους καταδυσεων , σχετικη με τον τροπο που θα πρεπει να κινηθουν οι δυτες μεσα στην λιμνη . Μην κινδυνεψετε και μην χαλνατε την βουτια των αλλων σαρωνωντας στο περασμα σας τον βυθο . Τα ιδια ισχυουν φυσικα και για μενα . Μια λαθος πεδιλια θοώνει τα νερα για παρα πολλες ωρες .\nΣε τετοιου ειδους εκδρομες και επειδη ηδη εγινε συζητηση , παρακαλω , οποιος εχει εξτρα εξοπλισμο , αν θελει και εχει την ευγενη καλοσυνη , ας τον διαθεσει σε αυτους που ακομα δεν εχουν αποκτησει . Πιστευω πως ενας απο τους λογους υπαρξης τετοιων ομαδων (συλλογων κλπ) ειναι και η αλληλούποστηριξη των αυτοδυτων οχι μονον σε θεματα ασφαλειας αλλα και εξοπλισμου . και αυτοι που θα τα δανειστουν , ας σεβαστουν και τα υλικα των αλλων και την προθεση και διαθεση να βοηθησουν .\nΑν ερθω , θα φερω εξτρα πληρες σετ ρυθμιστη πιεσης (1ο, 2ο, κονσολα) και την τελευταια μου Αζογυριωτικη τσικουδια !!!!!!!!!\nΑποστολή προσωπικού μηνύματος στον/στην: MICHALIS\nΑναζήτηση μηνυμάτων απο τον/την MICHALIS\nΑρχικό μήνυμα απο MICHALIS\nΜια μικρη συμβουλη , αν μου επιτρεπετε . Στις βουτιες , μικροι αριθμοι δυτων παρακαλω , για ασφαλεια . Τεραστια προσοχη στο θεμα της αναμοχλευσης ιλης και γενικοτερης διαταραχης του πολυ ευαισθητου περιβαλλοντος ειδικα του βυθου . Μην κινδυνεψετε και μην χαλνατε την βουτια των αλλων σαρωνωντας στο περασμα σας τον βυθο . Τα ιδια ισχυουν φυσικα και για μενα . Μια λαθος πεδιλια θοώνει τα νερα για παρα πολλες ωρες .\nΕγώ πάλι προτείνω να παραταχθούμε όλοι στην όχθη, ο ένας δίπλα στον άλλο, και να βουτήξουμε έτσι! Το ίζημα που θα σηκώνει ο καθένας μας (αν πηγαίνουμε χεράκι-χεράκι) δε θα ενοχλεί κανέναν!\nΕπίσης, θα έχουμε και εύκολη έξοδο, αφού θα βγούμε απέναντι, όπου θα μας περιμένουν οι "τζιπάτοι", που θα έχουν κάνει τα μπαντιλίκια τους στις όχθες τις λίμνης και θα έχουν βαρεθεί...\nΠέρα απο την πλάκα, Μιχάλη χαίρομαι που "τσιτώνεις" όταν σκέφτεσαι μεγάλες ομάδες να επισκέπτονται ένα ευαίσθητο οικοσύστημα, πίστεψέ με, θα είμαστε πολύ προσεκτικοί μιας και ο Χρήστος έχει στο ενεργητικό του πάρα πολλές καταδύσεις σε λίμνες, ενώ θα είναι μαζί μας και η Physalia, που θα μας αναγκάσει να μιλάμε ψιθυριστά, πόσο μάλλον να μην τα σαρώσουμε όλα εκεί πέρα!\nΆντε, Σαλονικείς, μαζευτείτε να κατεβείτε. Σας δεχόμαστε βέβαια και 1-1\nThe sea needs a break, NOT a break into! Put an END in OVERFISHING!\nΑποστολή προσωπικού μηνύματος στον/στην: Μπλε\nΕπίσκεφθείτε την ιστοσελίδα του χρήστη Μπλε!\nΑναζήτηση μηνυμάτων απο τον/την Μπλε\nΧαίρομε πραγματικά που η πρόταση μου βρίσκει τόσο μεγάλη ανταπόκριση,\nείναι η μεγαλύτερη τεχνητή λίμνη της Ελλάδας και έχει χώρο για όλους.\nΆντε, Σαλονικείς, μαζευτείτε και κατεβείτε. Σας περιμένουμε.\nΤην πρόταση, την έκανα για να δοθεί η ευκαιρία στα μέλη του Συλλόγου μας αλλά και σε όσους φίλους ενδιαφέρονται, να ζήσουν οργανωμένα μια άλλη ομορφιά της κατάδυσης, με καλή παρέα και μέσα σε ένα πανέμορφο φυσικό περιβάλλον. Θα έχει βέβαια και ένα ψιλό-εκπαιδευτικό χαρακτήρα μιας και για τους περισσότερους είναι κάτι καινούριο εμπλουτίζοντας με αυτόν τον τρόπο τις γνώσεις μας γύρω από το κεφάλαιο κατάδυση σε υψόμετρο.\nΠροσωπικά υποσχέθηκα να διαθέσω εξοπλισμό στην Ζίνα, ο οποίος όμως μπορεί να χρησιμοποιηθεί διαδοχικά και από άλλους φίλους που έχουν ανάγκη. Πρότεινα επίσης να φέρουμε, όποιοι μπορούν, 2 φιάλες γεμάτες καλύπτοντας έτσι τις 2 πρώτες βουτιές και για τις υπόλοιπες θα χρησιμοποιήσουμε τα δυο φορητά κομπρεσέρ που διαθέτω. Θα γίνει οπωσδήποτε και μια αναλυτική ενημέρωση και θα δοθούν απαντήσεις σε όλα τα ερωτήματα που θα προκύψουν σε ότι αφορά τις καταδύσεις σε λίμνες.\nΠολύ ωραία εκδρομή και πολύ όμορφη ιδέα!! Ελπίζω να καταφέρω να έρθω και εγώ μαζί σας! Εχω πολύ μικρή εμπειρία απο κατάδυση σε λίμνη, και πρέπει να πω πως ήταν εξαιρετικά περίεργο συναίσθημα! (Και πρόκληση για τους φωτογράφους, λόγω δραματικής ορατότητας!)\nΌταν μάλιστα υπάρχει και τέτοιο αντικείμενο, με βυθισμένα κτίσματα, τότε είναι ακόμα μεγαλύτερη πρόκληση!!!\nΝα κάνω μια ερώτηση, εντελώς εγκυκλοπαιδικά?\nΠοιά υπηρεσία είναι αρμόδια για αδειοδότηση ή έλεγχο ή ότι έχει να κάνει με την κατάδυση ας πούμε, όταν μιλάμε για λίμνες?? Μου είναι δύσκολο να φανταστώ ας πούμε την αστυνομία να μου ζητά πτυχίο κατάδυσης, πόσο μάλλον να γνωρίζουν και τις διατάξεις του καταδυτικού νόμου!!\nΑποστολή προσωπικού μηνύματος στον/στην: Panagiotis\nΕπίσκεφθείτε την ιστοσελίδα του χρήστη Panagiotis!\nΑναζήτηση μηνυμάτων απο τον/την Panagiotis\nΑρχικό μήνυμα απο Panagiotis\nΚατ' αρχήν δεν χρειάζεται καμία αδειοδότηση, μας καλύπτει πλήρως ο νόμος Ν3409/2005 - (ΦΕΚ 273) που απελευθερώνει την αυτόνομη κατάδυση σε όλη την επικράτεια, εκτός βέβαια από συγκεκριμένες περιοχές που έχουν χαρακτηριστεί ως αρχαιολογικές ή αποτελούν ευαίσθητα θαλάσσια οικοσυστήματα που πρέπει να προστατευτούν...........\nΓια την συγκεκριμένη λίμνη δεν υπάρχει κάποια απαγόρευση.\nΑπάντηση: 01.05.2008 - Τετραήμερη εκδρομή στην λίμνη Κρεμαστών\nΠριν λίγο επικοινώνησα με τον Κύριο Κωστάκο, είναι ο ιδιοκτήτης των Δωματίων και υπάρχουν 7 δίκλινα δωμάτια μέχρι στιγμής διαθέσιμα.\nΜας έκανε έκπτωση 5 Ευρώ, δηλαδή τελική τιμή 45 Ευρώ το δίκλινο δωμάτιο με πρωινό που όπως μου είπε είναι τόσο πλούσιο που δεν θα χρειαζόμαστε μεσημβρινό φαγητό. Τα τσίπουρα θα είναι κερασμένα από την δική του παραγωγή. Τα δωμάτια δεν τα γνωρίζω αλλά μου είπε ότι είναι εξαιρετικά με όλες τις ανέσεις και όποιος δεν θα μείνει ευχαριστημένος "δεν θα πληρώσει". Τα δωμάτια πρέπει να τα κλείσουμε σύντομα για να είμαστε όλοι μαζί. Ας δηλώσουμε λοιπόν συμμετοχές.\nΣτην λίμνη ζουν εκτός των άλλων πέστροφες και αυτό δείχνει καλή ποιότητα νερού.\nΌσο για το βυθισμένο εκκλησάκι της Επισκοπής, ο Παπάς του Χωριού θα μας περιγράψει την ακριβή θέση του. Η στάθμη της λίμνης είναι αυτή την στιγμή σε κανονικό επίπεδο και η διαύγεια πολύ καλή.\n1. Χρήστος Ευθυμίου\n2. Ingeborg Ευθυμίου\nΤελευταία επεξεργασία από το χρήστη Χρηστος Ευθυμιου : 03-09-14 στις 11:22.\n3. Γιώργος Κυπραίος\n4. Γεωργία Παπαγεωργάκη\n5. Νίκος Κυπραίος\nΚυπραίος family δηλαδή, οπότε ένα δίκλινο θα πρέπει να μας το μετατρέψει σε τρίκλινο (χωρίς μεγάλη επιβάρυνση ελπίζω ).\nΕπίσης θα δούμε πως θα πάει η συμμετοχή των μελών, που νομίζω ότι θα πρέπει να έχουν προτεραιότητα και μετά θα δω τι θα κάνω με την οικογένεια των φίλων μου που θέλει να έλθει στην εκδρομή.\n6. Ζίνα Μακροπούλου.\n>Έπειτα από τις ευγενικές προσφορές των μελών δεν θα μπορούσα να μην παρευρεθώ σε αυτή την όμορφη εκδρομή!!\nΥΣ: το σκεφτεται κανείς για καμπιγκ?\nvΖzzzinnn ...και τελος...\nΤελευταία επεξεργασία από το χρήστη Zin : 18-03-08 στις 14:48.\nΑναζήτηση μηνυμάτων απο τον/την Zin


Περιφέρεια Αττικής - Αποτελέσματα για τον Δικαιούχο Φορέα «ΚΕ.Α.ΕΠ.»\nΣας ενημερώνουμε ότι αναρτήθηκαν τα αποτελέσματα των προσληπτέων για τον Δικαιούχο Φορέα "Κέντρο Ανάπτυξης και Επιχειρηματικότητας ΚΕ.Α.ΕΠ. " για την Περιφερειακή Ενότητα Νοτίου και Κεντρικού Τομέα. Τους σχετικούς πίνακες των αποτελεσμάτων μπορείτε να τους βρείτε στην ιστοσελίδα του δικαιούχου φορέα http://www.keaep.gr/.\nΟδηγίες για την διαδικασία πρόσληψης των ωφελουμένων που βρίσκονται στον ΠΙΝΑΚΑ ΠΡΟΣΛΗΠΤΕΩΝ της πράξης αναφέρονται στο επισυναπτόμενο έγγραφο.\nΔΙΑΔΙΚΑΣΙΑ ΠΡΟΣΛΗΨΗΣ ΓΙΑ ΩΦΕΛΟΥΜΕΝΟΥΣ 48 kB 2012-09-13 14:52